ddrg/super_eurlex huggingface dataset:
Euroopa Liidu Teataja L 066 , 13/03/1991 Lk 0018 - 0018

Soomekeelne eriväljaanne: Peatükk 3 Köide 36 Lk 0214

Rootsikeelne eriväljaanne: Peatükk 3 Köide 36 Lk 0214



Nõukogu otsus, 4. märts 1991, millega muudetakse otsust 90/424/EMÜ kulutuste kohta veterinaaria valdkonnas (91/133/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 26. juuni 1990. aasta otsust 90/424/EMÜ (kulutuste kohta veterinaaria valdkonnas) [1] ja eriti selle artik-li 24 lõiget 1, võttes arvesse komisjoni ettepanekut ning arvestades, et: otsuses 90/424/EMÜ on sätestatud võimalus saada ühenduselt rahalist toetust kõnealusele otsusele lisatud loetelus olevate haiguste likvideerimiseks ja seireks; loetelu võib täiendada või muuta, et võtta arvesse ühenduse tervisliku olukorra arengut; neid arenguid arvestades tuleks kõnealusesse loetelusse lisada pleuropneumoonia, et oleks võimalik saada ühenduselt rahalist toetust kõnealuse haiguse likvideerimise ja seire programmide rakendamiseks, ON VASTU VÕTNUD KÄESOLEVA OTSUSE: Artikkel 1 1. rühmale otsuse 90/424/EMÜ lisas lisatakse järgmine taane: "— veiste nakkav pleuropneumoonia" . Artikkel 2 Käesolev otsus on adresseeritud liikmesriikidele. Brüssel, 4. märts 1991 Nõukogu nimel eesistuja R. Steichen [1] EÜT L 224, 18.8.1990, lk 19. --------------------------------------------------
Euroopa Liidu Teataja L 075 , 21/03/1991 Lk 0056 - 0056

Soomekeelne eriväljaanne: Peatükk 11 Köide 16 Lk 0246

Rootsikeelne eriväljaanne: Peatükk 11 Köide 16 Lk 0246



Nõukogu otsus, 18. märts 1991, millega ühendus teatab džuuti ja džuudist valmistatud tooteid käsitleva 1989. aasta rahvusvahelise lepingu kohaldamisest (91/152/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 113 ja 116, võttes arvesse komisjoni ettepanekut ning arvestades, et: ühendus ja selle liikmesriigid kirjutasid džuuti ja džuudist valmistatud tooteid käsitlevale 1989. aasta rahvusvahelisele lepingule [1] alla 20. detsembril 1990; kõik liikmesriigid on teatanud oma kavatsusest lepingut kohaldada; ühendus ja selle liikmesriigid peaksid lepingu kohaldamise kavatsusest teatama Ühinenud Rahvaste Organisatsiooni peasekretärile, ON VASTU VÕTNUD JÄRGMISE OTSUSE: Artikkel 1 Ühendus ja selle liikmesriigid teatavad pärast vajalike siseriiklike menetluste lõpuleviimist Ühinenud Rahvaste Organisatsiooni peasekretärile, et nad kohaldavad importivate liikmetena džuuti ja džuudist valmistatud tooteid käsitlevat 1989. aasta rahvusvahelist lepingut, kui see jõustub vastavalt artikli 40 lõikele 3. Artikkel 2 Nõukogu eesistuja on volitatud määrama isikud, kellel on Euroopa Majandusühenduse nimel õigus teatamisdokument hoiule anda. Brüssel, 18. märts 1991 Nõukogu nimel eesistuja J.-C. Juncker [1] EÜT L 29, 4.2.1991, lk 4. --------------------------------------------------
Euroopa Liidu Teataja L 256 , 13/09/1991 Lk 0059 - 0059



Nõukogu otsus, 8. juuli 1991, Euroopa Majandusühenduse ja Tai Kuningriigi vahelist tekstiiltoodetega kauplemise lepingut muutva kooskõlastatud protokolli ajutise kohaldamise kohta (91/478/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: 28. juunil 1986 parafeeritud Euroopa Majandusühenduse ja Tai Kuningriigi vahelise tekstiiltoodetega kauplemise lepingut on alates 1. jaanuarist 1987 kuni selle sõlmimiseks vajalike menetluste lõpuleviimiseni ajutiselt kohaldanud ühenduse puhul vastavalt otsusele 87/460/EMÜ [1]; Euroopa Majandusühenduse ja Tai Kuningriigi vahelise 21. aprilli 1988. aasta kooskõlastatud protokolliga [2] leppisid pooled kokku, et kehtestavad 4. ja 5. tekstiilikategooriale täiendavad reserveeritud kogused; 1986. aasta tekstiilialase lepinguga nähakse ette teatavate kategooriate kvootide koguselise kohandamise võimalus, et võimaldada kaupade harmoneeritud süsteemi kehtestamist; pärast ühenduse ja Tai vahel peetud konsultatsioone sõlmiti poolte vahel 26. septembril 1990 kooskõlastatud protokoll, millega alates 1. jaanuarist 1989 liideti täiendavad reserveeritud kogused tekstiilialase lepinguga ettenähtud 4. ja 5. kategooria toodete põhikvootidega; kuni 1986. aasta tekstiilialase lepingu, endiste 25. märtsi 1988. aasta [3] ja 21. aprilli 1988. aasta kooskõlastatud protokollide ja 26. septembri 1990. aasta kooskõlastatud protokolli sõlmimiseks vajalike menetluste lõpuleviimiseni tuleks kooskõlastatud protokolli ajutiselt kohaldada alates 26. septembrist 1990, tingimusel et Tai Kuningriigi kohaldab kõnealust protokolli samuti ajutiselt, ON VASTU VÕTNUD JÄRGMISE OTSUSE: Artikkel 1 Euroopa Majandusühenduse ja Tai Kuningriigi vahelist tekstiilitoodetega kauplemise lepingut muutvat 26. septembri 1990. aasta kooskõlastatud protokolli kohaldatakse ühenduses ajutiselt alates 26. septembrist 1990 kuni kõnealuse lepingu sõlmimiseks vajalike menetluste lõpuleviimiseni, tingimusel et Tai Kuningriik kohaldab kõnealust protokolli samuti ajutiselt. Kooskõlastatud protokolli tekst on lisatud käesolevale otsusele. Artikkel 2 Komisjonil palutakse saavutada Tai Kuningriigi valitsusega kokkulepe artiklis 1 osutatud kooskõlastatud protokolli ajutise kohaldamise osas ja teatada sellest nõukogule. Brüssel, 8. juuli 1991 Nõukogu nimel eesistuja W. Kok [1] EÜT L 255, 5.9.1987, lk 127. [2] EÜT L 95, 8.4.1989, lk 30. [3] EÜT L 95, 8.4.1989, lk 28. --------------------------------------------------
Euroopa Liidu Teataja L 343 , 13/12/1991 Lk 0046 - 0047

Soomekeelne eriväljaanne: Peatükk 3 Köide 39 Lk 0208

Rootsikeelne eriväljaanne: Peatükk 3 Köide 39 Lk 0208



Komisjoni otsus, 3. detsember 1991, ANIMO arvutivõrgu kaudu edastatava teate näidise sisseseadmise kohta (91/637/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ (milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle), [1] viimati muudetud direktiiviga nr 91/496/EMÜ, [2] eriti selle artikli 20 lõiget 3, ning arvestades, et: komisjon võttis 19. juulil 1991 vastu otsuse 91/398/EMÜ veterinaarasutusi ühendava arvutivõrgu (ANIMO) kohta; [3] kõnealuse võrgu tõrgeteta toimimise tagamiseks tuleks ette näha pädevate veterinaarasutuste poolt edastatava teate näidis; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 ANIMO arvutivõrgu kaudu edastatav teade peab vastama lisas ettenähtud näidisele. Artikkel 2 Käesolev otsus vaadatakse läbi enne 31. detsembrit 1992, pidades silmas veterinaarnõuete ja eelkõige sertifitseerimisega seotud nõuete arengut. Artikkel 3 Käesolev otsus on adresseeritud liikmesriikidele. Brüssel, 3. detsember 1991 Komisjoni nimel komisjoni liige Ray Mac Sharry [1] EÜT L 224, 18.8.1990, lk 29. [2] EÜT L 268, 24.9.1991, lk 56. [3] EÜT L 221, 9.8.1991, lk 30. -------------------------------------------------- LISA TEATE NÄIDIS 1. Edastamise kuupäev 2. Päritolu - Riigi kood — üksuse kood - Terviseohutuse tõend - Number - Kuupäev - Tõendi allkirjastanud veterinaararsti nimi 3. Sihtkoht - Riigi kood — üksuse kood - Kaubasaaja ja sihtkoha aadress 4. Kaup - Tüüp — kood - Number/kogus 5. Transpordivahend - Transpordi liik (veoauto, rong, lennuk, laev jne) - Transpordivahendi identifitseerimine (veoauto registreerimisnumber, vaguni number, lennu number, aluse nimi, konteineri number jne) 6. Märkused [Eelkõige piiripunktidele: loomade ja toodete päritolu.] --------------------------------------------------
Komisjoni otsus,

2. mai 1991,

millega tunnistatakse Austraalia vabaks bakterist Erwinia amylovora (Burr.) Winsl. et al.

(91/261/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 21. detsembri 1976. aasta direktiivi 77/93/EMÜ taimedele või taimsetele saadustele kahjulike organismide ühendusse kandumise vastu võetavate kaitsemeetmete kohta, [1] viimati muudetud komisjoni direktiiviga 91/27/EMÜ, [2] eriti selle III lisa B osa punkti 10,

ning arvestades, et:

direktiivi 77/93/EMÜ sätete kohaselt ei või teatavatesse liikmesriikidesse tuua 16. aprillist kuni 31. oktoobrini põhjapoolkeralt ja 1. novembrist kuni 15. aprillini lõunapoolkeralt pärit botaaniliste perekondade taimi, välja arvatud puuviljad ja seemned, mis on pärit muudest kui bakterist Erwinia amylovora (Burr.) Winsl. et al. vabaks tunnistatud riikidest või piirkondadest;

Austraalia edastatud ametlikust teabest on selgunud, et eespool nimetatud kahjulikku organismi ei esine kõnealuses riigis ja et Austraalias on pikka aega olnud rangelt keelatud importida selliseid taimi ja taimseid saadusi, millega võib sisse tuua kõnealust kahjulikku organismi;

seepärast saab tõendada, et ei ole eespool nimetatud kahjuliku organismi levimise ohtu;

käesoleva otsusega ei piirata järgnevaid uurimisi, mis võivad näidata eespool nimetatud kahjuliku organismi olemasolu kõnealuses riigis;

komisjon tagab, et Austraalia teeb igal aastal kättesaadavaks kogu tehnilise teabe, mida on vaja eespool nimetatud olukorra kontrollimiseks;

käesoleva otsusega ettenähtud meetmed on kooskõlas alalise taimetervise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Austraalia on tunnistatud vabaks bakterist Erwinia amylovora (Burr.) Winsl. et al.

Artikkel 2

Käesolev otsus on adresseeritud liikmesriikidele.

Brüssel, 2. mai 1991

Komisjoni nimel

komisjoni liige

Ray Mac Sharry

[1] EÜT L 26, 31.1.1977, lk 20.

[2] EÜT L 16, 22.1.1991, lk 29.

--------------------------------------------------
Euroopa Liidu Teataja L 006 , 11/01/1992 Lk 0035 - 0035

Soomekeelne eriväljaanne: Peatükk 13 Köide 22 Lk 0003

Rootsikeelne eriväljaanne: Peatükk 13 Köide 22 Lk 0003



Nõukogu otsus, 19. detsember 1991, millega lükatakse edasi direktiivi 89/104/EMÜ (kaubamärke käsitlevate liikmesriikide õigusaktide ühtlustamise kohta) rakendamiseks võetavate siseriiklike sätete jõustamise kuupäev (92/10/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse 21. detsembri 1988. aasta esimest nõukogu direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta, [1] eriti selle artikli 16 lõiget 2, võttes arvesse komisjoni ettepanekut ning arvestades, et: direktiivi 89/104/EMÜ artikli 16 lõike 1 kohaselt peavad liikmesriigid jõustama selle direktiivi täitmiseks vajalikud õigus- ja haldusnormid hiljemalt 28. detsembriks 1991; kõnealuse direktiivi artikli 16 lõike 2 kohaselt võib nõukogu lükata nimetatud artikli lõikes 1 osutatud kuupäeva komisjoni ettepanekul kvalifitseeritud häälteenamusega edasi maksimaalselt kuni 31. detsembrini 1992; nimetatud erandsäte lisati kõnealusesse direktiivi selleks, et tagada vajadusel, et direktiivi rakendamise siseriiklike sätete jõustamise kuupäev oleks võimaluse korral kooskõlas kuupäevaga, millest alates on võimalik esitada taotlusi ühenduse kaubamärgi registreerimiseks; komisjoni ettepanekut, mis käsitleb nõukogu määrust ühenduse kaubamärgi kohta, [2] ei ole veel vastu võetud; eeldatakse, et nimetatud määrus võetakse peagi vastu; seepärast tundub otstarbekas lükata direktiivi 89/104/EMÜ artikli 16 lõikes 1 osutatud kuupäev edasi kuni 31. detsembrini 1992, et eespool nimetatud eesmärki oleks lihtsam saavutada; siseturu väljakujundamiseks määratud eesmärkidest peetakse siiski kinni vaatamata kõnealusele edasilükkamisele, ON VASTU VÕTNUD KÄESOLEVA OTSUSE: Artikkel 1 Direktiivi 89/104/EMÜ artikli 16 lõikes 1 osutatud kuupäev asendatakse kuupäevaga 31. detsember 1992. Artikkel 2 Käesolev otsus on adresseeritud liikmesriikidele. Brüssel, 19. detsember 1991 Nõukogu nimel eesistuja P. Dankert [1] EÜT L 40, 11.2.1989, lk 1. [2] EÜT C 351, 31.12.1981, lk 1 ja EÜT C 230, 31.8.1984, lk 1. --------------------------------------------------
Euroopa Liidu Teataja L 071 , 18/03/1992 Lk 0029 - 0029



Komisjoni otsus, 9. märts 1992, millega muudetakse komisjoni otsust 92/160/EMÜ, millega kehtestatakse teatavate kolmandate riikide piirkondadeks jaotamine hobuslaste impordiks (92/161/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ loomatervishoiu nõuete kohta hobuslaste liikumisel ja importimisel kolmandatest riikidest, [1] muudetud direktiiviga 91/496/EMÜ, [2] eriti selle artikli 13 lõiget 2, ning arvestades, et: nõukogu otsusega 79/542/EMÜ, [3] viimati muudetud komisjoni otsusega 92/160/EMÜ, [4] on kehtestatud kolmandate riikide loetelu, millest liikmesriigid lubavad importida veiseid, sigu, hobuslasi ja värsket liha, kaasa arvatud lihatooteid; komisjoni otsusega 92/160/EMÜ on kehtestatud mitme eespool nimetatud loetellu kantud kolmanda riigi piirkondadeks jaotamine hobuslaste impordiks; Mõni Venemaa osa vastab nõutavatele tingimustele ja seetõttu tuleks ka Venemaa kanda otsuse 92/160/EMÜ lisasse; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 92/160 EMÜ lisale lisatakse järgmine tekst: "Venemaa Uurali mägedest lääne pool asuvad alad" . Artikkel 2 Käesolev otsus on adresseeritud liikmesriikidele. Brüssel, 9. märts 1992 Komisjoni nimel komisjoni liige Ray Mac Sharry [1] EÜT L 224, 18.8.1990, lk 42. [2] EÜT L 268, 24.9.1991, lk 56. [3] EÜT L 146, 14.6.1979, lk 15. [4] EÜT L 71, 18.3.1992, lk 27. --------------------------------------------------
Euroopa Liidu Teataja L 094 , 08/04/1992 Lk 0001 - 0001



Nõukogu otsus, 16. märts 1992, Euroopa Majandusühenduse ja Uruguay Idavabariigi vahelise koostöö raamlepingu sõlmimise kohta (92/205/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 113 ja 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: ühendus peaks heaks kiitma koostöö raamlepingu Uruguay Idavabariigiga, et saavutada oma eesmärgid välismajandussuhete valdkonnas, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Uruguay Idavabariigi vaheline koostöö raamleping. Lepingu tekst on lisatud käesolevale otsusele. Artikkel 2 Nõukogu eesistuja esitab kõnealuse lepingu artikliga 25 ettenähtud teatise. [3] Artikkel 3 Ühendust esindab lepingu artikliga 21 moodustatud ühiskomitees komisjon, keda abistavad liikmesriikide esindajad. Artikkel 4 Käesolev otsus avaldatakse Euroopa Ühenduste Teatajas ning see jõustub avaldamise päeval. Brüssel, 16. märts 1992 Nõukogu nimel eesistuja Jorge Braga De Macedo [1] EÜT C 228, 3.9.1991, lk 20. [2] 14. veebruaril 1992 esitatud arvamus (Euroopa Ühenduste Teatajas seni avaldamata). [3] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 195 , 14/07/1992 Lk 0025 - 0026

Soomekeelne eriväljaanne: Peatükk 3 Köide 43 Lk 0088

Rootsikeelne eriväljaanne: Peatükk 3 Köide 43 Lk 0088



Komisjoni otsus, 24. juuni 1992, millega muudetakse seoses kodulindude vaktsineerimisega III lisa nõukogu direktiivis 90/539/EMÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta (92/369/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 15. oktoobri 1990. aasta direktiivi 90/539/EMÜ (kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta), [1] mida on viimati muudetud direktiiviga 91/496/EMÜ, [2] ja eriti selle artiklit 34, ning arvestades, et: direktiivi 90/539/EMÜ III lisa kohaselt nõutakse praegu eriti seda, et ühendusesisesesse kaubandusse saadetavaid kodulinde tuleb vaktsineerida Euroopa farmakopöa nõuetele vastavate vaktsiinidega; paljudele liikmesriikides praegu kasutatavatele kodulinnuvaktsiinidele ei ole Euroopa farmakopöa monograafiaid; on soovitav muuta kõnealust lisa, et lubada kasutada vaktsiine, mis ei pea tingimata olema hõlmatud Euroopa farmakopöa monograafiatega; käesolevas otsuses sätestatud meetmed on alalise veterinaarkomitee arvamusega kooskõlas, ON VASTU VÕTNUD KÄESOLEVA OTSUSE: Artikkel 1 Direktiivi 90/539/EMÜ III lisa asendatakse käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 24. juuni 1992 Komisjoni nimel komisjoni liige Ray Mac Sharry [1] EÜT L 303, 31.10.1990, lk 6. [2] EÜT L 268, 24.9.1991, lk 56. -------------------------------------------------- LISA " III LISA KODULINDUDE VAKTSINEERIMISE TINGIMUSED 1. Haudemune tootvate kodulindude või linnukarjade vaktsineerimiseks kasutatud vaktsiinidel peab olema turustusluba, mille on välja andnud selle liikmesriigi pädev asutus, mille territooriumil kõnealust vaktsiini kasutatakse. 2. Newcastle'i haiguse vastaste vaktsiinide kasutamise kriteeriumid tavavaktsineerimise programmide raames võib kindlaks määrata komisjon. " --------------------------------------------------
Euroopa Liidu Teataja L 219 , 04/08/1992 Lk 0056 - 0056

Soomekeelne eriväljaanne: Peatükk 11 Köide 19 Lk 0246

Rootsikeelne eriväljaanne: Peatükk 11 Köide 19 Lk 0246



Nõukogu otsus, 20. juuli 1992, looduslikku kautšukit käsitleva 1987. aasta rahvusvahelise kokkuleppe sõlmimise kohta (92/396/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 113 ja 116, võttes arvesse komisjoni ettepanekut, ning arvestades, et: kaupade kompleksprogrammi (neljandal ÜRO kaubandus- ja arengukonverentsil vastuvõetud 93. resolutsiooni IV osa) raames läbi arutatud looduslikku kautšukit käsitlev 1987. aasta rahvusvaheline kokkulepe jõustus ajutiselt 29. detsembril 1988; ühendus ja enamik selle liikmesriike teatasid 22. detsembril 1988 kokkuleppe ajutisest kohaldamisest; looduslikku kautšukit käsitleva 1987. aasta rahvusvahelise kokkuleppe eesmärk on muu hulgas kaasa aidata loodusliku kautšuki hinna stabiliseerimisele, kahjustamata pikaajalisi turusuundumusi, ning saavutada selle toote pakkumise ja nõudmise tasakaalustatud kasv; võimaldamaks liikmetel, kes on teinud ajutise taotluse kokkuleppe ratifitseerimiseks, vastuvõtmiseks või kinnitamiseks, on loodusliku kautšuki rahvusvaheline nõukogu pikendanud kõnealuste dokumentide hoiuleandmise tähtpäeva 31. detsembrini 1992; kõik liikmesriigid on väljendanud soovi kõnealuse kokkuleppe kohaldamiseks; kokkulepe tuleks kinnitada; ühendus ja selle liikmesriigid peaksid kokkuleppe aktsepteerimisest samaaegselt teatama Ühinenud Rahvaste Organisatsiooni peasekretärile, ON VASTU VÕTNUD JÄRGMISE OTSUSE: Artikkel 1 Euroopa Majandusühenduse nimel kiidetakse heaks looduslikku kautšukit käsitlev 1987. aasta rahvusvaheline kokkulepe. Euroopa Majandusühendus ja selle liikmesriigid annavad hiljemalt 31. detsembril 1992 oma ratifitseerimis-, vastuvõtmis- või ühinemiskirjad samaaegselt hoiule Ühinenud Rahvaste Organisatsiooni peasekretärile. Kokkuleppe tekst lisatakse otsusele 88/107/EMÜ. [1] Artikkel 2 Nõukogu eesistujal on õigus määrata isikud, kes on volitatud ühenduse nimel deponeerima heakskiitmisdokumendi. Brüssel, 5. märts 1991 Nõukogu nimel eesistuja D. Hurd [1] EÜT L 58, 3.3.1988, lk 18. --------------------------------------------------
Komisjoni otsus 92/446/EMÜ,

27. juuli 1992,

veesektorit käsitlevate direktiividega seotud küsimustike kohta

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 4. mai 1976. aasta direktiivi 76/464/EMÜ teatavate ühenduse veekeskkonda lastavate ohtlike ainete põhjustatava saaste kohta, [1] mida on muudetud 23. detsembri 1991. aasta direktiiviga 91/692/EMÜ teatavate keskkonnaalaste direktiivide rakendamise aruannete ühtlustamise ja ratsionaliseerimise kohta, [2] ning eriti selle artikli 13 lõiget 1, ja samuti teiste, direktiivi 91/692/EMÜ I lisas osutatud direktiivide asjakohaseid sätteid,

võttes arvesse nõukogu 16. juuni 1975. aasta direktiivi 75/440/EMÜ liikmesriikides joogivee võtmiseks mõeldud pinnavee nõutava kvaliteedi kohta, [3] mida on viimati muudetud direktiiviga 91/692/EMÜ, ja eriti selle artiklit 9a,

võttes arvesse nõukogu 15. juuli 1980. aasta direktiivi 80/778/EMÜ olmevee kvaliteedi kohta, [4] mida on viimati muudetud direktiiviga 91/692/EMÜ, ja eriti selle artiklit 17a,

võttes arvesse nõukogu 8. detsembri 1975. aasta direktiivi 76/160/EMÜ suplusvee kvaliteedi kohta, [5] mida on viimati muudetud direktiiviga 91/692/EMÜ, ja eriti selle artiklit 13,

ning arvestades, et:

liikmesriigid peavad komisjoni koostatud küsimustike või mallide põhjal koostama aruande teatavate ühenduse direktiivide rakendamise kohta; direktiivi 91/692/EMÜ artikli 6 järgi koostab need küsimustikud või mallid komisjon, keda selle juures abistab komitee, mis koosneb liikmesriikide esindajatest ja mille eesistujaks on komisjoni esindajad;

osa käesoleva otsusega ettenähtud meetmeid on kooskõlas nimetatud komitee väljendatud arvamusega ning teiste kohta ei ole komitee arvamust eesistuja määratud tähtaja jooksul esitanud,

ON VASTU VÕTNUD KÄESOLEVA OTSUSE:

Artikkel 1

Käesolevaga on lisas esitatud küsimustikud vastu võetud.

Artikkel 2

Käesolev otsus on adresseeritud liikmesriikidele.

Brüssel, 27. juuli 1992

Komisjoni nimel

komisjoni liige

Karel Van Miert

[1] EÜT L 129, 18.5.1976, lk 23.

[2] EÜT L 377, 31.12.1991, lk 48.

[3] EÜT L 194, 25.7.1975, lk 26.

[4] EÜT L 229, 30.8.1980, lk 11.

[5] EÜT L 31, 5.2.1976, lk 1.

--------------------------------------------------

LISA

MALLIDE LOETELU

Vt komisjoni määrus 95/337/EÜ EÜT L 200, 24.8.1995, lk 1.

--------------------------------------------------
Euroopa Liidu Teataja L 343 , 25/11/1992 Lk 0001 - 0001



Nõukogu otsus, 26. oktoober 1992, Euroopa Ühenduse ja Albaania Vabariigi vahelise kaubandust ning kaubandus- ja majanduskoostööd käsitleva lepingu sõlmimise kohta (92/535/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 113 ja 235, võttes arvesse komisjoni ettepanekut, võttes arvesse Euroopa Parlamendi arvamust, [1] ning arvestades, et: Euroopa Majandusühenduse ja Albaania Vabariigi vahelise kaubandust ning kaubandus- ja majanduskoostööd käsitleva lepingu sõlmimine on vajalik ühenduse eesmärkide saavutamiseks välissuhete valdkonnas, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Albaania Vabariigi vaheline kaubandust ning kaubandus- ja majanduskoostööd käsitlev leping. Lepingu tekst lisatakse käesolevale otsusele. Artikkel 2 Nõukogu eesistuja esitab kõnealuse lepingu artikliga 21 ettenähtud teate. [2] Artikkel 3 Kõnealuse lepingu artikliga 18 moodustatud ühiskomitees esindab ühendust komisjon, keda abistavad liikmesriikide esindajad. Luxembourg, 26. oktoober 1992 Nõukogu nimel eesistuja J. Gummer [1] EÜT C 284, 2.11.1992. [2] EÜT L 214, 31.7.1998, lk 10. --------------------------------------------------